**Ministru kabineta noteikumu projekta “Gada pārskata sagatavošanas kārtība” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Gada pārskata sagatavošanas kārtība” (turpmāk – noteikumu projekts)mērķis ir noteikt vienādu normatīvo regulējumu budžeta iestādēm gada pārskata sagatavošanā. Projekts nosaka gada pārskata apjomu, strukturizētu finanšu pārskatu, apliecinājumu par gada pārskatā sniegtās informācijas patiesumu, finanšu pārskata posteņu strukturētu skaidrojuma formu.Noteikumu projekts stāsies spēkā pēc tā pieņemšanas ministru kabineta sēdē. Tā normas pirmo reizi piemēro, sagatavojot 2019. gada pārskatu. Līdz tam piemēro Ministru kabineta 2013. gada 15. oktobra noteikumus Nr. 1115 “Gada pārskata sagatavošanas kārtība” (turpmāk – MK noteikumi Nr. 1115). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar:1) 2017. gada 23. novembra grozījumiem Likumā par budžetu un finanšu vadību” 11. pantu, kas groza Likuma par budžetu un finanšu vadību (turpmāk – Likums) 30. panta pirmo daļu un pantu papildina ar daļu, ietverot deleģējumu Ministru kabinetam izdot noteikumus;2) prioritāro pasākumu “Finanšu uzskaites procesu standartizācijas valsts un pašvaldību iestādēs nodrošināšana” (2015. – 2018. gads), lai nodrošinātu finanšu pārskatu atbilstību Starptautisko publiskā sektora grāmatvedības standartu (turpmāk – SPSGS) pamatnostādnēm;3) Valsts kontroles revīzijas Nr. 5.1-2-32-1/2013 ietvaros izteikto ieteikumu Finanšu ministrijai veikt darbības, lai nodrošinātu, ka Latvijas Republikas gada pārskata dati ir pilnīgi un sniedz tā lietotājiem izprotamu informāciju par taksācijas gada nodokļu parādiem un parādiem, kas veidojušies iepriekšējos periodos, bet ietekmē attiecīgo taksācijas periodu, norādot gan pamatparādu, gan nokavējuma naudu (Valsts kontroles 2014. gada 15. septembra revīzijas ziņojuma “Par Latvijas Republikas 2013. gada pārskata par valsts budžeta izpildi un par pašvaldību budžetiem valsts budžeta ieņēmumu daļu” 260. punkts);4) Valsts kontroles revīzijas Nr. 5.1-2-32-2/2013 ietvaros izteikto ieteikumu Finanšu ministrijai, Valsts kasei un Vides un reģionālās attīstības ministrijai noteikt iekšējās kontroles prasības, kuras sniedz pārliecību, ka pašvaldību grāmatvedības uzskaite un pārskati ir atbilstoši normatīvo aktu prasībām – papildināt budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāju sniegtos apliecinājumus ar noteiktiem kritērijiem un/vai apliecināmajām jomām par atbilstošas iekšējās kontroles sistēmas izveidošanu finanšu uzskaites un pārskatu sagatavošanas jomā (Valsts kontroles 2014. gada 15. septembra revīzijas ziņojuma “Par Latvijas Republikas 2013. gada pārskata par valsts budžeta izpildi un par pašvaldību budžetiem pašvaldību gada pārskatu daļu” 157.1. punkts);5) Valsts kontroles revīzijas Nr. 2.4.1-34/2015 ietvaros izteikto ieteikumu, lai uzlabotu Saimnieciskā gada pārskata sadaļas par notikumiem pēc bilances datuma – gan koriģējošiem, gan nekoriģējošiem kvalitāti un nodrošinātu visas būtiskās informācijas atklāšanu, Finanšu ministrijai sadarbībā ar Valsts kasi, ieviešot jaunās politikas iniciatīvu “Finanšu uzskaites procesa standartizācijas valsts un pašvaldību iestādēs nodrošināšana” un izstrādājot jauno normatīvo regulējumu, kas nomainīs esošo normatīvo aktu, izvērtēt nepieciešamību noteikt kā:– nodrošināt aktuālās informācijas saņemšanu un izvērtēšanu par ministriju un centrālo valsts iestāžu, un pašvaldību būtiskajām tiesvedībām un virzību tajās gan pārskata gada beigās, gan laika periodā līdz Saimnieciskā gada pārskata publiskošanai (Valsts kontroles 2016. gada 14. septembra revīzijas ziņojuma “Par Latvijas Republikas 2015. gada pārskatu par valsts budžeta izpildi un par pašvaldību budžetiem” 31. lpp.);– nodrošināt tādu Saeimas un Ministru kabineta lēmumu atklāšanu, kuros paredzēti tādi notikumi, kuru rezultātā sekojošā gadā varētu būtiski mainīties valsts saistību struktūra un apmērs (Valsts kontroles 2016. gada 14. septembra revīzijas ziņojuma “Par Latvijas Republikas 2015. gada pārskatu par valsts budžeta izpildi un par pašvaldību budžetiem” 31. lpp.);6) Valsts kontroles revīzijas Nr. 2.4.1-34-1/2015 ietvaros izteikto ieteikumu, lai nodrošinātu Pašvaldību gada pārskatu konsolidācijas procesa atbilstību ārējiem normatīvajiem aktiem un Valsts kases iekšējiem tiesību aktiem, tai skaitā nodrošinātu vienotu grāmatvedības uzskaites principu ievērošanu konsolidācijā iesaistītajās pašvaldībās, kā arī uzlabotu Saimnieciskā gada pārskata lietotājiem sniegtās informācijas kvalitāti – salīdzināmību un ticamību, Finanšu ministrijai ieviešot jaunās politikas iniciatīvu “Finanšu uzskaites procesa standartizācijas valsts un pašvaldību iestādēs nodrošināšana” un izstrādājot jauno normatīvo regulējumu, kas nomainīs esošo normatīvo aktu, izvērtēt nepieciešamību precizēt iestāžu gada pārskatos atklājamo informāciju par kļūdu labošanu, lai nodrošinātu pietiekošas informācijas atklāšanu Saimnieciskā gada pārskatā attiecībā uz būtiskiem kļūdu labojumiem (Valsts kontroles 2016. gada 14. septembra revīzijas ziņojuma “Par Latvijas Republikas 2015. gada pārskatu par valsts budžeta izpildi un par pašvaldību budžetiem” 134. lpp.);7) Ministru kabineta 2017. gada 28. novembra sēdes (protokols Nr. 59, 34.§.) protokollēmumā par Informatīvo ziņojumu “Administratīvā sloga mazināšana valsts pārvaldē” doto uzdevumu Valsts kancelejai sadarbībā ar Finanšu ministriju un Ekonomikas ministriju izvērtēt iestāžu darbības pārskatu sniegšanas sistēmu, iekļaujot tajā jautājumus par finansēm un valsts budžetu, statistiku un personālvadību, un līdz 2020.gada 1.jūlijam iesniegt noteiktā kārtībā izskatīšanai Ministru kabinetā priekšlikumus administratīvo procedūru vienkāršošanai un pārskatu sniegšanas biežuma samazināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 30.panta 1.1 daļā dots uzdevums Ministru kabinetam noteikt kārtību, kādā:1) budžeta iestādes, no valsts budžeta daļēji finansētas atvasinātas publiskas personas, budžeta nefinansētas iestādes sagatavo gada pārskatu;2) Valsts kase sagatavo ikgadējo pārskatu par valsts budžeta finanšu uzskaiti;3) Valsts ieņēmumu dienests sagatavo ikgadējo šā dienesta administrēto nodokļu, nodevu un citu tā administrēto uz valsts budžetu attiecināmo maksājumu pārskatu.Likuma pārejas noteikumu 78., 79. un 80. punkts nosaka, ka minētos noteikumus Ministru kabinets izdod līdz 2018. gada 1. jūlijam, lai tos varētu piemērot, sagatavojot 2019. gada pārskatu, bet Valsts kase un Valsts ieņēmumu dienests (turpmāk – VID) – sagatavojot 2021. gada pārskatu.Pamatojoties uz iepriekš minētos sagatavots jauns noteikumu projekts, kas aizstās MK noteikumus Nr. 1115.Noteikumu projekts izstrādāts, ņemot vērā aktuālās SPSGS prasības, piemērojot tās Latvijas situācijai, Valsts kontroles revīziju ietvaros izteiktos ieteikumus un vērtējot administratīvā sloga mazināšanas iespējas, pilnveidojot administratīvos datus un vērtējot līdzīgas informācijas sniegšanas prasības Eiropas Savienības dalībvalstīs un privātajā sektorā. Ar noteikumu projekta regulējumu paredzēts, ka Saimnieciskā gada pārskats sniegs patiesāku un pilnīgāku informāciju par valsts un pašvaldību budžeta iestāžu un valsts konsolidēto finanšu stāvokli un tā izmaiņām pārskata gada laikā, un nodrošinās salīdzināmāku informāciju ar citām Eiropas Savienības dalībvalstīm.Informācijas sniegšana par VID administrētiem valsts budžeta ieņēmumiemValsts kontrole revīzijas Nr. 5.1-2-23-1/2010 ietvaros secināja, ka Saimnieciskā gada pārskata ieņēmumu daļā norādītā informācija ir nepilnīga, jo pārskatā nodokļu ieņēmumi netiek norādīti pēc uzkrāšanas principa, līdz ar to tas nav veidots atbilstoši SPSGS “Ieņēmumi no darījumiem bez apmaiņas (nodokļi un transferti)” prasībām un tajā nav norādīta informācija par valsts un pašvaldību nodokļu un nodevu aprēķinātajiem ieņēmumiem, nesaņemtajām summām, kas izveidojušās nodokļu maksātājiem likumos noteikto nodokļu atvieglojumu piemērošanas rezultātā.Iepriekš Likums neparedzēja valsts budžeta ieņēmumu grāmatvedības uzskaiti kārtot atbilstoši uzkrāšanas principam, bet saskaņā ar Likuma 2017.gada 23.novembra grozījumiem paredzēts, ka sākot ar 2021. gada 1. janvāri VID veiks tā administrēto valsts budžeta ieņēmumu (nodokļu un uzņēmējdarbības riska valsts nodevas) uzskaiti saskaņā ar uzkrāšanas principu Ministru kabineta noteiktajā kārtībā (līdz tam šo ieņēmumu uzskaitē piemēro naudas plūsmas principu saskaņā ar Valsts kases valsts budžeta finanšu uzskaites datiem).Ministru kabineta 2018. gada 13. februāra noteikumos Nr. 87 “Grāmatvedības uzskaites kārtība budžeta iestādēs” (turpmāk – MK noteikumi Nr. 87) iekļautas normas VID administrēto nodokļu, nodevu un citu maksājumu valsts budžetā uzskaitei un šajā projektā noteiktas attiecīgās informācijas uzrādīšanas prasības. Ar Ministru kabineta 2016. gada 5. janvāra protokollēmumu (Protokols Nr. 1, 35.§ 2. – 5. punkts) nolemts atbalstīt uzkrājuma principa ieviešanu VID administrēto valsts budžeta ieņēmumu uzskaitē. Protokollēmumā ietverts uzdevums VID veikt sagatavošanās darbus, kuru ietvaros jānodrošina informācijas sistēmas atbalsts minētās uzskaites veikšanai, t.i., jānodrošina maksājumu administrēšanas informācijas sistēmas (turpmāk – MAIS) grāmatvedības uzskaites funkcionalitātes izstrāde, un VID administrēto valsts budžeta ieņēmumu grāmatvedības uzskaites un informācijas atklāšanas kārtības noteikšana atbilstoši uzkrāšanas principam. Noteikumu projekts ir pamats MAIS prasību detalizēšanai un izstrādei, savukārt MAIS jābūt izstrādātai līdz 2020. gada 31. decembrim, lai no 2021. gada 1. janvāra būtu iespējams:1) VID administrētos valsts budžeta ieņēmumus (nodokļus un uzņēmējdarbības riska valsts nodevu) grāmatvedības uzskaitē uzskaitīt atbilstoši uzkrāšanas principam;2) nodrošināt valsts budžeta ieņēmumu kontu skaita samazināšanu VID administrētajiem valsts budžeta ieņēmumiem (jeb vienotā konta ieviešanu);3) nodrošināt jaunas paaudzes informācijas sistēmas MAIS izveidi.Ņemot vērā plānotās izmaiņas un, lai nodrošinātu, ka MAIS izstrādā plānotajos termiņos, t.i., līdz 2020. gada 31. decembrim, MAIS izstrāde ir jāuzsāk ne vēlāk kā 2018. gada 1. jūnijā. Tāpēc projektā savlaicīgi noteikts regulējums informācijas atklāšanai par VID administrētiem valsts budžeta ieņēmumiem, lai būtu iespējams izstrādāt MAIS grāmatvedības uzskaites funkcionalitāti plānotajos termiņos. Apliecinājums Valsts kasei (Finanšu ministrijai) par gada pārskatā sniegtās informācijas patiesumu (turpmāk – Apliecinājums)Sniedzot Apliecinājumu, iestādes vadītājs, iestādes atbildīgais finanšu darbinieks apliecina, ka grāmatvedības uzskaite notiek un gada pārskats ir sagatavots atbilstoši normatīvo aktu prasībām, un, ka grāmatvedības uzskaites process ir organizēts tā, lai grāmatvedības sniegtā informācija ir patiesa, salīdzināma, savlaicīga, nozīmīga un saprotama. Apliecinājums akcentē, kādi preventīvie procesi jāorganizē iestādē, lai sagatavotu kvalitatīvu gada pārskatu. Apliecinājumu sniedz ministrijas un centrālās valsts iestādes (turpmāk – ministrija), un pašvaldības par konsolidēto gada pārskatu, Valsts kase par ikgadējo pārskatu par valsts budžeta finanšu uzskaiti un VID par ikgadējo pārskatu par tā administrētiem nodokļiem, nodevām un citiem tā administrētiem uz valsts budžetu attiecināmiem maksājumiem. Iestāde, kas veic konsolidāciju, iekšējos normatīvajos aktos nosaka kārtību kādā konsolidācijā iesaistītās iestādes sniedz Apliecinājumu par pārskatā sniegtās informācijas patiesumu. Apliecinājumā iekļautas jomas, kuras saistītas ar grāmatvedības uzskaites un gada pārskata sagatavošanu, tai skaitā iekšējās kontroles sistēmas izveidi, grāmatvedības jautājumos kompetentu personu iesaisti grāmatvedības kārtošanā, aktīvu un pasīvu uzskaites pilnīgumu un piesardzību to uzrādīšanā. Ja iestāde nevar apliecināt, ka iestādē ieviestās kontroles procedūras nenodrošina kādu no Apliecinājumā minētajām prasībām, tā sniedz ieviešanas pasākuma aprakstu un plānoto ieviešanas datumu. Revidents apstiprina, ka gada pārskats vai konsolidētais gada pārskats, izņemot Apliecinājumu Valsts kasei (Finanšu ministrijai) par gada pārskatā sniegtās informācijas patiesumu (šo noteikumu 7.pielikums), atbilst tam gada pārskatam vai konsolidētajam gada pārskatam, par kuru revidents sniedzis attiecīgi atzinumu vai ziņojumu.Apliecinājuma sadaļā par revidentu ziņojumā/ atzinumā ietvertajām iebildēm, norāda informāciju par izteikto iebildumu, nevis piemēram, par nozares gada pārskata revīzijā Valsts kontroles sniegto ieteikumu ieviešanu, un vadības viedokli par ieteikuma ieviešanas iespējām.Notikumi pēc bilances datumaNoteikumu projektā iekļautas definīcijas, kas skaidro, kas ir koriģējoši un nekoriģējoši notikumi pēc bilances datuma, kā arī nosaka šo notikumu iekļaušanas ministrijas un pašvaldības konsolidētajā pārskatā termiņu un apjomu. Koriģējošus un nekoriģējošus notikumus iekļauj pārskatā līdz tā apstiprināšanai publiskošanai. Ministrija un pašvaldība iekšējos tiesību aktos nosaka kārtību, kādā konsolidācijā iesaistītās iestādes iesniedz informāciju par koriģējošiem un nekoriģējošiem notikumiem pēc attiecīgās iestādes pārskata apstiprināšanas publiskošanai, lai to iekļautu ministrijas vai pašvaldības konsolidētajā pārskatā. Koriģējošu un nekoriģējošu notikumu iekļaušanu Saimnieciskā gada pārskatā nodrošinās Valsts kase saskaņā ar saņemto informāciju par šiem notikumiem pēc ministrijas vai pašvaldības pārskata apstiprināšanas publiskošanai. Informāciju par koriģējošiem vai nekoriģējošiem notikumiem pēc bilances datuma, kas saņemta pēc noteikumu projektā noteiktā datuma – 10.augusta, Valsts kasei nesniedz, bet iekļauj atbilstošā gada pārskatā.Konsolidētajā gada pārskatā un Saimnieciskā gada pārskatā iekļauj informāciju par būtiskiem koriģējošiem un nekoriģējošiem notikumiem pēc bilances datuma, kā arī aprakstu par valstij nozīmīgiem nekoriģējošiem notikumiem pēc bilances datuma, ja nav iespējams aplēst attiecīgā notikuma finansiālo ietekmi. Būtiskuma līmeni nosaka saskaņā ar Valsts kases tīmekļa vietnē publicēto informāciju kārtējam gadam.TiesvedībasNoteikumu projekts nosaka informācijas atklāšanas prasības par tiesvedībām ārvalstu, starptautiskajās un citās tiesu institūcijās, ja ir ticams, ka tiesvedības rezultātā būs nepieciešams resursu izlietojums tiesas nolēmuma izpildei. MK noteikumi Nr. 87 nosaka, ka uzkrājumus zaudējumu atlīdzināšanai veido tā iestāde, kura ir izdevusi prettiesisku administratīvo aktu privātpersonai vai veikusi prettiesisku faktisko rīcību pret privātpersonu. Ja iestāde, izvērtējot tās rīcībā esošo informāciju par aktuālu tiesvedību, secina, ka nevar aplēst iespējamo zaudējumu summu, bet ir ticams, ka tiesas nolēmuma izpildei būs nepieciešami finanšu resursi, tad zembilancē to uzrāda kā iespējamās saistības.Ja pēc iestādes gada pārskata, ministrijas vai pašvaldības konsolidētā gada pārskata apstiprināšanas publiskošanai notikušas izmaiņas tiesvedības procesa virzībā vai uzsākta jauna tiesvedība, kuras iznākums nākotnē varētu būtiski ietekmēt iestādes, ministrijas, pašvaldības vai valsts finanšu rādītājus, piemēram, saistību apjomu, informāciju sniedz konsolidējošai iestādei vai Valsts kasei atbilstoši prasībām, kas noteiktas noteikumu projektā informācijas sniegšanai par koriģējošiem un nekoriģējošiem notikumiem pēc bilances datuma. Informācijas atklāšana par grāmatvedības uzskaites principu, klasifikācijas un uzrādīšanas maiņu, kļūdu labošanu Noteikumu projektā noteikta kārtībā kā budžeta iestāžu gada pārskatos atklāj informāciju par iepriekšējo periodu kļūdu labojumiem, grāmatvedības uzskaites principu maiņu, uzskaites objektu klasifikācijas maiņu un salīdzināmās informācijas uzrādīšanu. Informāciju par būtiskiem kļūdu labojumiem, klasifikācijas un uzrādīšanas maiņu atklāj, koriģējot finanšu pārskatos uzrādīto salīdzināmo informāciju par iepriekšējo pārskata gadu, kā arī detalizēti finanšu pārskata pielikumā paskaidro izmaiņu iemeslus.Noteikumu projektā iekļautas arī šādas normas:*Par finanšu instrumentu uzrādīšanu gada pārskatā*Noteikumu projektā, atbilstoši SPSGS, ietvertas prasības informācijas uzrādīšanai par finanšu instrumentiem. Ņemot vērā, ka ne visi finanšu instrumenti ir paredzēti finanšu vadības mērķiem, minētās prasības attiecināmas tikai uz finanšu ieguldījumiem (izņemot ieguldījumus radniecīgās un asociētās kapitālsabiedrībās), aizņēmumiem, saņemtiem noguldījumiem un emitētiem vērtspapīriem, prasībām un saistībām, kuru apmaksa paredzēta vēlāk nekā 12 mēnešu laikā, un atvasinātajiem finanšu instrumentiem. *Par nomas un publiskās un privātās partnerības līgumu darījumu uzrādīšanu gada pārskatā*Noteikumu projektā iekļautas prasības informācijas atklāšanai par operatīvās un finanšu nomas un publiskās un privātās partnerības līgumu ietvaros uzskaitītiem aktīviem un saistībām, kā arī nākotnē paredzētiem maksājumiem un attiecīgo līgumu būtiskāko nosacījumu aprakstam.*Par Valsts drošības iestāžu gada pārskatu konsolidāciju*Iestāde, kura veic Valsts drošības iestāžu likumā minēto valsts drošības iestāžu gada pārskata konsolidāciju ar Valsts kasi saskaņo datu norādīšanu attiecīgās ministrijas konsolidētajā finanšu pārskatā. Ministrijas sešu mēnešu laikā pēc Noteikumu projekta stāšanās spēkā saskaņo izstrādāto kārtību par Valsts drošības iestāžu gada pārskata iekļaušanu ministrijas konsolidētajā pārskatā.*Par finanšu pārskata pielikumu*Finanšu pārskata pielikums sastāv no grāmatvedības uzskaites principu apraksta, gada pārskata sagatavošanas principu apraksta, finanšu instrumentu risku pārvaldīšanas apraksta un finanšu pārskata posteņu skaidrojuma. Noteikumu projektā noteikts, ka finanšu pārskata posteņu skaidrojumu sagatavo strukturizētā veidā, ievērojot sniedzamo minimālo skaidrojuma apjomu par atsevišķiem finanšu pārskata posteņiem. Finanšu pārskata pielikumā jānorāda būtiski darījumi, kuri ietekmē finanšu rādītājus pārskata perioda beigās. Lai samazinātu administratīvo slogu un vienādotu budžeta iestādēm piemēroto metodoloģiju, būtiskuma līmeni paredzēts publicēt Valsts kases tīmekļa vietnē un noteikt katru gadu, pamatojoties uz aktuāliem finanšu datiem. Finanšu pārskata pielikumā norāda katra finanšu pārskata posteņa būtisku izmaiņu iemeslus un summu pārskata gada laikā, sniedzot informāciju ne mazāk kā par trīs būtiskiem darījumiem vai vienāda rakstura būtisku darījumu kopsummu.Finanšu pārskata posteņu skaidrojumu ietver piezīmēs, kas iekļautas finanšu pārskata strukturizētajā skaidrojumā. Piezīmes ir numurētas. Viena pārskata posteņa skaidrojumu iespējams norādīt gan konkrētā piezīmē, gan apvienot ar cita pārskata posteņa skaidrojumu visaptverošajā piezīmē. Pēc noteikumu projekta pieņemšanas, nodrošinot vienotu izpratni par darījumu uzrādīšanu strukturizētajā skaidrojumā, Valsts kase izstrādās Vadlīnijas (skaidrojumu) par finanšu pārskata strukturizētā skaidrojuma sagatavošanu (turpmāk – Vadlīnijas). Pirmo reizi Vadlīnijas tiks izstrādātas 2019. gada pārskata sagatavošanai un publicētas Valsts kases tīmekļa vietnē līdz 2018. gada 20. decembrim. Turpmāk Vadlīnijas tiks aktualizētas, izvērtējot situāciju un nepieciešamību tajās ietvert konkrētu notikumu vai darījumu uzrādīšanu gada pārskatā. Finanšu pārskati un finanšu pārskata posteņu strukturizētais skaidrojums atbilstoši noteikumu projektam ministriju, centrālo valsts iestāžu un pašvaldību budžeta pārskatu informācijas sistēmā (turpmāk – ePārskati) būs pieejams sākot ar 2020. gada 2. janvāri.*Par budžeta izpildes pārskata pielikumu*Budžeta izpildes pārskata pielikumā norāda:* informāciju par budžeta izstrādāšanas un klasifikācijas principiem, piemēram valsts budžeta iestādes norāda informāciju, ka budžetu izstrādā saskaņā ar naudas plūsmas principu, sniedz informāciju par iestādes budžeta veidiem, piemēram – iestādei ir pamatbudžets un speciālā budžetu veidojošie ziedojumi un dāvinājumi, un ievērojot normatīvos aktus par budžeta pieprasījumu izstrādāšanu, norādot aktuālā normatīvā akta numuru un datumu. Piemēram, pašvaldības norāda informāciju, ka budžetu izstrādā saskaņā ar naudas plūsmas principu un ievērojot likumā par pašvaldību budžetiem noteikto kārtību un normatīvajos aktos noteiktās budžeta klasifikācijas, kā arī sniedz informāciju par pašvaldības budžeta veidiem;
* informāciju par budžeta izpildi. Informāciju var sagatavot brīvā formā pēc iestādes vadības ieskatiem sniedzot informāciju pie gada pārskata tā lietotājiem, t.sk. iedzīvotājiem (piemēram, var izmantot valsts budžeta izpildes analīzes ietvaros sagatavoto informāciju par galvenajiem pasākumiem un to lietderību sabiedrības interesēs), vai arī atsaukties uz citos tiesību aktos vai pārskatos sniegto informāciju par budžeta izpildi un norādīt informāciju, kur publiski ir pieejama šāda informācija. Piemērs skaidrojumam: Iestādes budžeta izpilde analizēta un sasniegtie darbības rezultāti norādīti Publiskajā pārskatā, kas pieejams tīmekļa vietnē www.iestāde.lv/ pārskati un ar to iespējams iepazīties arī uz vietas iestādē.

*Par pārskatu sagatavošanu, pārbaudi un parakstīšanu elektroniskā veidā*Gada pārskata sagatavošanai, pārbaudei un iesniegšanai izmanto ePārskatus, kuru izstrādā un uztur Valsts kase. ePārskatus lieto finanšu darbinieki, vadītāji, revidenti. Atbilstoši noteikumu projektā noteiktajam tiks pilnveidota ePārskatu sistēma. Noteikumu projekta piemērošanas pārejas kārtība noteikta Likumā:– budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes uzsāk to piemērošanu, sagatavojot gada pārskatu par 2019. gadu;* līdz šā likuma 30. panta 1.1 daļā minēto noteikumu spēkā stāšanās dienai, bet ne ilgāk kā līdz 2018. gada 31. decembrim ir spēkā Ministru kabineta 2013. gada 15. oktobra noteikumi Nr. 1115 "Gada pārskatu sagatavošanas kārtība", ciktāl tie nav pretrunā ar šo likumu. Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes šos noteikumus piemēro, sagatavojot gada pārskatu par 2018. gadu.

Sagatavojot 2019.gada pārskatu nesniedz informāciju par grāmatvedības uzskaites principu maiņas ietekmi uz pārskata gada rezultātiem.Noteikumu projektā noteiktais regulējums veicinās to, ka finanšu pārskati sniegs pilnīgāku un skaidrāku informāciju par valsts finanšu stāvokli un tie atbildīs labākai starptautiskai praksei un SPSGS tiktāl, ciktāl tas būs atbilstoši Latvijas situācijai, tai skaitā par VID administrēto valsts budžeta ieņēmumu uzskaiti. Pašreizējais Latvijas novērtējums atbilstoši Eurostat 2012. gada pētījumam par valstu atbilstību SPSGS ir 64%. Piemērojot MK noteikumus Nr. 87 un šo noteikumu projektu plānots, ka novērtējums ar 2021. gadu sasniegs 88% atbilstību SPSGS. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta sagatavošanas procesā priekšlikumus sniedza Ekonomikas ministrija, Iekšlietu ministrija, Ārlietu ministrija, Aizsardzības ministrija un Tieslietu ministrija.  |
| 4. | Cita informācija | Atbilstoši Likuma 30. panta pirmajai daļai gada pārskatu sagatavo katra budžeta iestāde, no valsts budžeta daļēji finansēta atvasināta publiska persona un budžeta nefinansēta iestāde, neatkarīgi no grāmatvedības organizācijas veida (centralizēti vai decentralizēti).Informācija, kas ir sniegta citos pārskatos un tās sniegšanas datums ir vienāds ar bilances datumu, atkārtoti netiek prasīta (piemēram, aizņēmumu un galvojumu saraksts ir iesniegts budžeta iestādes mēneša pārskatā).Lai strādātu ePārskatos, lietotājiem jāiepazīstas ar Lietotāja ceļvedi. Lietotāja ceļvedī aprakstīti sistēmas lietošanas noteikumi, dokumentu datņu augšupielādes nosacījumi. Gada pārskata pārbaudei ePārskatos ir datu definētas dažādas matemātiskās un loģiskās kontroles.Pārskata apstiprināšanas publiskošanai datums ir datums, kad ministrijas, pašvaldības konsolidētajam gada pārskatam vai iestādes gada pārskatam Valsts kontroles amatpersona, zvērināts revidents vai zvērinātu revidentu komercsabiedrības atbildīgais zvērināts revidents sniedz attiecīgi atzinumu vai ziņojumu. ePārskatos pārbauda un apstiprina (gada pārskatam piešķir statusu “Auditors – pārbaudīts”), ka gada pārskats vai konsolidētais gada pārskats atbilst tam gada pārskatam vai konsolidētajam gada pārskatam, par kuru revidents attiecīgi sniedzis ziņojumu vai atzinumu un konsolidācijā iesaistītajām iestādēm, ministrija un pašvaldība ir piešķīrusi statusu “parakstīts – pieņemts”.Finanšu pārskata posteņu strukturizētā skaidrojuma Vadlīniju un ePārskatu tehniskā risinājuma izstrādei Valsts kase piesaistīs ieinteresētās puses no ministrijām un pašvaldībām, lai atrastu labāko iespējamo risinājumu. Līdz 2018.gada 1.oktobrim ministrijām un pašvaldībām būs pieejams Vadlīniju par finanšu pārskata strukturizētā skaidrojuma sagatavošanu projekts (vadlīniju projekts beigu stadijā).Pēc ePārskatu pilnveidošanas 2019. gada nogalē Valsts kase organizēs informatīvus bezmaksas seminārus par ePārskatu izmaiņām un jaunumiem. Valsts kase ePārskatos nodrošina gada pārskata identifikāciju atbilstoši Noteikumu projektā noteiktajam (55. punkts).Būtiskuma līmeni pirmajam (2019. gada) gada pārskatam Valsts kase publicēs tīmekļa vietnē ne vēlāk kā līdz 2020. gada 15.februārim. Turpmāk to publicēs katru gadu līdz pārskata gadam sekojošā saimnieciskā gada 15.februārim. Būtiskuma līmeni paredzēts noteikt katrai budžeta iestādei, kura iesniedz finanšu pārskatus ePārskatos, kā arī konsolidējošai iestādei. Būtiskuma līmeni paredzēts aprēķināt, ņemot vērā pieejamo informāciju par finanšurādītājiem katrā iestādē, konsolidējošā iestādē un valsts un pašvaldību konsolidētā kopbudžeta izpildē.Īstenojot prioritāro pasākumu “Finanšu uzskaites procesu standartizācijas valsts un pašvaldību iestādēs nodrošināšana”, atbilstoši MK noteikumiem Nr. 87 un šim Noteikumu projektam Valsts kase nodrošinās bezmaksas mācības ministriju un pašvaldību atbildīgajiem finanšu darbiniekiem. Mācības notiks grupās no 2018. gada aprīļa līdz novembrim, aptverot vairāk nekā 300 dalībniekus, katram dalībniekam paredzētais mācību ilgums ir 10 darba dienas. Mācību programma sagatavota atbilstoši MK noteikumos Nr. 87 un Noteikumu projektā noteiktajam. Atbilstoši MK noteikumu Nr. 87 prasībām prioritārā pasākuma “Finanšu uzskaites procesu standartizācijas valsts un pašvaldību iestādēs nodrošināšana” ietvaros tiks izstrādāta Rokasgrāmata, kurā būs paplašināts Noteikumu projektā minēto prasību izklāsts, skaidrotas specifiskas definīcijas, iekļauti praktiski piemēri ar darījumu grāmatojumiem, attaisnojuma dokumentu paraugiem un informācijas atklāšanas piemēriem. Rokasgrāmata līdz 2018.gada 1.oktobrim tiks publicēta Valsts kases tīmekļa vietnē un pieejama visiem interesentiem.Mācību un rokasgrāmatas izmaksas ietvertas prioritārā pasākuma “Finanšu uzskaites procesu standartizācijas valsts un pašvaldību iestādēs nodrošināšana” īstenošanas izmaksās. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes, pašvaldību veidotas kopīgās iestādes.Valsts kase (par valsts budžeta finanšu uzskaiti).VID (par valsts nodokļu, nodevu un citu tā administrēto maksājumu, kas tiek ieskaitīti valsts budžetā, uzskaiti). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmēs tautsaimniecību un budžeta iestāžu administratīvo vidi, jo noteikumu projektā minētajam subjektu lokam saskaņā ar spēkā esošā likuma “Par grāmatvedību” un Likuma prasībām arī pašlaik ir noteikts pienākums veikt grāmatvedības uzskaiti un sagatavot gada pārskatu un attiecīgā gadījumā – konsolidēto gada pārskatu. Tiesiskais regulējums nodrošinās pilnīgāku un patiesāku informāciju par valsts budžeta un pašvaldību budžetu finansiālo stāvokli atbilstoši starptautiski atzītai labākai praksei. Tiesiskais regulējums nemaina institūciju tiesības, pienākumus un veicamās darbības. Administratīvā sloga mazināšana attiecas uz Noteikumu projekta subjektiem:Grāmatvedības uzskaites principu aprakstu var nesagatavot konsolidācijā iesaistītās iestādes, ja iestāde, kas sagatavo konsolidēto gada pārskatu, nodrošina tādu iekšējās kontroles sistēmu, ar kuras palīdzību var gūt pārliecību, ka visas konsolidācijā iesaistītās iestādes nodrošina vienotu principu piemērošanu grāmatvedības uzskaitē un pārskatu sagatavošanā.Izvērtēta sniedzamās informācijas struktūra un apjoms Centrālajai Statistikas pārvaldei (turpmāk – CSP), lai noteikumu projektā paredzētā atklājamā informācija nedublētu CSP iesniedzamo informāciju. Tāpat izvērtējot sniedzamo informāciju par budžeta izpildi Finanšu ministrijai saskaņā ar Ministru kabineta 2011. gada 23. augusta instrukciju Nr. 8 “Instrukcija par valsts budžeta izpildes analīzi” (turpmāk – Instrukcija) un saskaņā ar MK noteikumiem Nr. 1115 secināts, ka katra iestāde saņem dažāda rakstura informāciju par budžeta izpildi un tā netiek dublēta. Pārskatītas Instrukcijas prasības un izstrādāts jauns normatīvā akta regulējums – Ministru kabineta 2018. gada 10.aprīļa instrukciju Nr.2 “Instrukcija par valsts budžeta izpildes analīzi”.Lai mazinātu manuālo datu ievadi ePārskatos un nodrošinātu datu importu no grāmatvedības uzskaites sistēmām, Valsts kase definē pārskatu elektronisko datu apmaiņas faila formātu. Lai izmantotu datu eksportu/ importu, grāmatvedības programmatūras izstrādātajam jāizstrādā datu eksporta fails xml formātā. Pārskatu elektronisko datu apmaiņas faila formātu Valsts kase publicē savā tīmekļa vietnē. Pārskatu elektronisko datu apmaiņas faila formātu pirmajam (2019. gada) gada pārskatam saskaņā ar šo noteikumu projektu Valsts kase publicēs tīmekļa vietnē ne vēlāk kā līdz 2019. gada 1. augustam.Budžeta izpildes pārskatā (1. pielikums) valsts budžeta iestādēm likuma ar izmaiņām dati un budžeta izpildes dati nav jāievada manuāli, bet tos var eksportēt (pārcelt) no informācijas, kas apstiprināta elektroniskā veidā ePārskatos saskaņā ar Ministru kabineta 2010. gada 28. decembra noteikumiem Nr. 1220 “Asignējumu piešķiršanas un izpildes kārtība”.Lai samazinātu manuālo darbu pie finanšu pārskata skaidrojumu apkopošanas, sagatavojot ministriju, pašvaldību un Saimnieciskā gada pārskatu par valsts budžeta izpildi un par pašvaldību budžetiem, noteikumu projektā noteikta finanšu pārskata posteņu strukturizēta skaidrojuma forma. Finanšu pārskata posteņu strukturizētajā skaidrojumā paredzēts obligāti sniedzamās informācijas apjoms, kā arī, ja nepieciešams, iestādei ir iespēja sniegt skaidrojumu par, pēc viņas viedokļa, svarīgu informāciju. Strukturizētajā skaidrojumā jāsniedz informācija par būtiskiem notikumiem un darījumiem. Būtiskums pārskata skaidrojumu sagatavošanai tiks noteikts centralizēti katru gadu un publicēts Valsts kases tīmekļa vietnē. Gada inventarizācijas ietvaros veicamo datu salīdzināšana ar darījuma partneri vispārējās valdības sektora struktūru starpā (izņemot šo struktūru kontrolētus un finansētus komersantus, kuru sarakstu nodrošina Centrālā statistikas pārvalde, speciālās ekonomiskās zonas, ostu un brīvostu pārvaldes) veic elektroniskā veidā izmantojot ePārskatus. Lai nodrošinātu budžeta līdzekļu izlietojuma uzraudzību un savstarpēju saskaņotību, iestāde, kura veic maksājumu, ir atbildīga par pareizu budžeta ieņēmumu un izdevumu klasifikācijas kodu atbilstoši ekonomiskajai būtībai piemērošanu un saskaņošanu starp darījuma partneriem.Valsts kase nodrošina gada pārskata saglabāšanu un iesniegšanu Latvijas Nacionālajā arhīvā (turpmāk – LNA) elektroniskā formātā visām tām iestādēm, kas gada pārskata sagatavošanai izmanto ePārskatus un kuru gada pārskats atbilst noteikumu projektā noteiktajām normām. Iestādes šo lietu iekļauj savā nomenklatūrā un norāda, ka tā glabājas elektroniski ePārsktos un nodošanu LNA nodrošina Valsts kase. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Budžeta iestāžu gada pārskatus izmanto Latvijas Banka, starptautiskās organizācijas, reitingu aģentūras un investori, Latvijas Republikas iedzīvotāji. Pieņemot noteikumu projektu, ieinteresētās puses varēs saņemt informāciju par iestādes, ministrijas vai atbilstošā sektora (valsts vai pašvaldības) finanšu stāvokli atbilstoši vienotiem grāmatvedības uzskaites principiem. MAIS izmaksas iekļautas 2017. gada 23. novembra grozījumos likumā "Par nodokļiem un nodevām" sākotnējās ietekmes novērtējuma ziņojumā (anotācijā). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Valsts kases organizētajā ikgadējā seminārā par gada pārskata aktualitātēm dalībnieki tika informēti par sagaidāmajām normatīvā regulējuma izmaiņām grāmatvedības uzskaites un pārskatu sagatavošanas jomā sākot ar 2019. gadu.Informācija par noteikumu projektu ievietota:– Valsts kases tīmekļa vietnē (26.02.2018.) www.kase.gov.lv/ Valsts kase/ sabiedrības līdzdalība/ tiesību aktu projekti;– Finanšu ministrijas tīmekļa vietnē (28.02.2018.) www.fm.gov.lv/ sabiedrības līdzdalība/ valsts budžeta politika.Pēc noteikumu projekta pieņemšanas valsts un pašvaldību budžeta iestāžu vadošajiem finanšu darbiniekiem Valsts kase nodrošinās divu nedēļu mācības par aktuālajām grāmatvedības uzskaites un informācijas atklāšanas prasībām gada pārskatā. |
| 2. | Sabiedrības līdzdalība projekta izstrādē | Noteikumu projekta izstrādes procesā notikušas konsultācijas ar ministrijām un pašvaldībām. |
| 3. | Sabiedrības līdzdalības rezultāti | Noteikumu projekta izstrādes gaitā izvērtēti un ņemti vērā ministriju un pašvaldību priekšlikumi normatīvā akta pilnveidošanai. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes.Valsts kase (par valsts budžeta finanšu uzskaiti).VID (par šā dienesta administrēto nodokļu, nodevu un citu tā administrēto uz valsts budžetu attiecināmo maksājumu uzskaiti). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav |

Finanšu ministre D.Reizniece-Ozola

Parfenkova 67094248

vineta.parfenkova@kase.gov.lv